Kiitos tiedosta. Eikö se tosiaan voi olla erehdys?
Ehkä joku on tulkinnut tietoja väärin. Sellaista sattuu.
Se mahdollisuus on sitten pois suljettu.
Se siis tosiaan pitää paikkansa.
-Autonne on täällä. -Kiitos.
Ajetaan puistotietä pitkin, Eddie.
Tämä on viimeinen tarjoukseni.
Jos pänttäät algebraa tunnin-
-saat pelata kaksi tuntia tietokonepelejä. Sopiiko?
Älä vain kerro siitä äidille. Anna luuri vielä hänelle.
Poika on taas ojennuksessa.
Voin ihan hyvin. Lähdin vain vähän ajelulle. Päivä on ollut rankka.
Nähdään ihan kohta. Niin varmasti.
Minä rakastan sinua, Liz.
-Peli on todella dynaaminen. -Sano vain suoraan väkivaltainen.
Lapset ihastuvat siihen ikihyviksi. Miksi ohjelma kaatuu aina välillä?
Siihen on iskenyt tosi äkäinen virus.
Olet loistava. Mitäs nyt tehdään?
Älä vain koske escape-näppäimeen. Se tuhoaa koko järjestelmän.
Tilasin juuri viime viikolla turvajärjestelmän, Gatekeeperin.
-Asensitteko sen? -Heti paikalla... luulisin.
Ei hätää. Tämä tulee kuntoon.
Saadaankohan se pian takaisin markkinoille, Angela?
Kyllä, kaikki muu paitsi virus. Eräs ystäväni keräilee niitä.
Olet oikea nero. Kiitos.
Lasku saa sinut toisiin ajatuksiin.
Apusi on jokaisen pennin arvoista.
Veisin sinut mielelläni tänään vaikka päivälliselle.
-Olen tosi imarreltu, mutta... -Pitäähän sinun syödä.
Minulla on jo suunnitelmia täksi illaksi.
Kävisikö huomenna tai ylihuomenna?
Suunnitelmani ovat ikään kuin kestävää laatua. Kiitos kuitenkin.
-Olet silti aivan mahtava. -Hei hei.
Hei taas.
Iso pizza... ja Coca-Cola.
Toimitusaika 45 minuuttia. Kiitos tilauksestanne!
Ihmiset eivät käy enää ulkona eivätkä harrasta seksiä.
Internet on täydellinen kondomi.
Tuollainen puhe voi tappaa lajimme sukupuuttoon, Iceman.
Veit sanat suustani, Angel. Siis tavataan ja lisäännytään.
Ei käy. Lähden kahden päivän päästä lomalle.
En tarvitse muuta kuin hiekkarannan ja hyvän kirjan.
-Minä lähden mukaan, kultsi. -Et ole ikävä kyllä tyyppiäni.
Voi ei! Millainen unelmamiehesi sitten on?
Hän on miehekäs, komea...
...ja älykäs.
Kapteeni Amerikan ja Albert Schweitzerin sekoitus.
Hän heittäytyy joka päivä taisteluihin-
-luodakseen pohjan demokraattiselle maailmalle.
Iltaisin hän kuuntelee Bachin kantaatteja-
-ja kehittää parannuskeinoja syöpään.
Etkö tyytyisi mieheen, joka laittaa vessanpöntön istuimen alas?
Sinä vain haaveilet, Angel. Olet yksi meistä.
Me hyväksymme sinut. Olet yksi meistä.
Tiedän sen.
Se on todella kaunista. Minä rakastan Chopinia.
-Tunnetko tämän kappaleen? -Itsehän sinä opetit sen minulle.
Minä toin sinulle jotain. Älä anna hoitajien syödä niitä.
Mistä tiesit, että nämä ovat lempimakeisiani?
Haluaisitko...? Soitetaanko yhdessä?
Lähden viikoksi lomalle Jukataniin.
Jos sinulla on asiaa, hoitajat voivat ottaa minuun yhteyttä.
-Olet varmaan yksi oppilaistani. -Ei, äiti. Minä olen Angela.
Voisitko tuoda minulle makeisia, kun tulet taas käymään?
-Minä pidän eniten... -...Almond Rocasta. Tiedän sen.
-Angela Bennett! Teille on lähetys. -Hetkinen!
Kiitos varauksestanne. Turvallista matkaa.
Hei. Kirjoittakaa nimenne riville 5.
-Haluaisin lähettää yhden kirjeen. -Se sopii.
Tässä on viruksesi, Dale.
-Saanko lainata kynää? -Tämä on mukava paikka.
Kiitos.
-Hauskaa päivän jatkoa. -Samoin.
OUTO JUTTU! SOITA HETI! DALE.
Mozart's Ghost on Internetin kuumin bändi.
-Cathedral Software. -Saisinko Dale Hessmanille?
-Haloo. -Täällä on Angela.
Sait levykkeen kolme minuuttia sitten. Mitä oikein viivyttelit?
Pidin hauskaa Mozart's Ghostin kanssa.
Lähetin muuten sinulle tosi pahan viruksen. Varo escape-näppäintä.
Minulla on ongelma. Mene konserttitietoihin.
"Houstonin sähkölaitos." Olet tainnut tehdä mokan.
Näetkö siellä mitään outoa?
En. Tämä on ihan tavallinen www-sivu-
-tuota pikku kuvaketta lukuun ottamatta.
Näpäytä sitä ja paina control + shift.
-Mitä sanot? -Siinä on selvä ohjelmointivirhe.
Jouduit väärään osoitteeseen.
Olin eilen Amtrakin ja Mayo Clinicin keskustietokoneilla.
Pääsen suljettuun järjestelmään. Levyke tuo melkoisesti valtaa.
-Mikset poista virhettä? -En halua tehdä sitä vielä.
Mitä olet suunnitellut huomiseksi?
Ei tule mitään! Lähden lomalle ensi kertaa kuuteen vuoteen.
Olen jo varannut matkaliput.
-Moneltako lähdet? -Kello 12.00. Minun pitää pakata.
-Etkö voi odottaa paluutani? -En oikein usko.
-Kerro, mistä on kyse. -En puhelimessa.
Lennän sinne ensi yönä. Meille jää viisi tuntia aikaa.
Sinä olet paras näissä jutuissa.
Hyvä on sitten. Nähdään seitsemältä.
Hienoa. Tapaamme vihdoinkin. Minä olen sitten se pitkä mies.
Minä olen se, jonka otsaan on tatuoitu "selkärangaton ääliö".
Nähdään huomenna.
Miksi minä teen aina näin?
Burbankin lennonjohtotorni, Cessna 739MB-
-on aloittanut laskeutumisen kiitoradalle 8.
39MB, koneenne ei näy tutkassa. Ilmoittakaa lentokorkeus.
Lennän juuri keskimmäisen merkin ohi 400 metrissä.
Väärin. Vahvistakaa sijainti ja tarkistakaa ohjauslaitteet.
Kaikki on kunnossa. Eivätkö koneen valot näy?
Eivät. Keskeyttäkää laskeutuminen heti.
Hyvä on. Kaikki näyttää kyllä...
Helvetti soikoon!
-Cathedral Software. -Russ Melbourne.
Mozart's Ghost!
Russ Melbourne. Luulin sinun jo lähteneen, Angela.
-Olen lähdössä. Siksi soitinkin. -Meidän pitää puhua, kun palaat.
Neroutesi olisi täällä todella tarpeen.
En ole mikään nero, varsinkaan jos joku kyttää olkapääni takana.
Emme voi millään ottaa ketään uutta Dalen tilalle-
-kaikkien turvallisuusongelmien takia.
-Miten niin Dalen tilalle? -Anteeksi. Luulin, että tiedät.
Mitä on tapahtunut?
Dale on kuollut. Hänen lentokoneensa syöksyi maahan.
Puhuin hänen kanssaan eilen. Hän oli tulossa luokseni.
Tuollainen pistää tosiaan ajattelemaan.
Jutellaan, kun tulet takaisin. Yritä nauttia lomastasi.
Soitellaan sitten, Russ.
Ei mitään kiirettä. Koneita ei ole laskeutunut eikä noussut tuntiin.
Huomio, hyvät matkustajat.
Tietokonejärjestelmässämme on jotain vikaa...
Anteeksi... Saanko häiritä?
Viime viikolla otettu verikoe paljasti-
-että alivaltiosihteeri Mike Bergstrom oli HIV-positiivinen.
-Onko kaikki hyvin? -On. Täällä on vain kamala hälinä.
-Haluatteko lisää limsaa? -Ei kiitos. Olen juonut jo kolme.
-Kohta voin lentää itse Meksikoon. -Se ei ole tarpeen. Hauskaa matkaa!
Tarjoilija! Toisitteko minulle Gibsonin?
Se on Martini, jossa on oliivin tilalla hillosipuli.
Voitteko tehdä sellaisen? Kiitos.
Anteeksi. Toisitteko minulle samanlaisen?
Minä juon sen baarissa!
Luulin, ettei kukaan muu juo niitä.
En taida sittenkään olla ihan vanhanaikainen.
-Onko tuo työtä vai huvia? -Onko niillä jotain eroa?
Ei ainakaan hakkerille.
Hieno kone. Taidat olla samalla alalla.
-Eivätkö kaikki ole sillä alalla? -Eivät.
Olemme todella säälittäviä.
Miten niin?
Olemme lomalla.
Istumme upealla rannalla emmekä ajattele muuta kuin...
...mihin saisimme kytkettyä modeemin.
Minä olen Jack Devlin.
-Angela Bennett. -Hei, Angela.
Tämä on noloin salaisuuteni. Tiedätkö elokuvan Aamiainen Tiffanylla?
Se on minun lempielokuvani.
Olen vuokrannut sen monta kertaa.
Minulla oli joskus 13-vuotiaana jonkinlainen-
-identiteettikriisi.
-Samastuin yhteen roolihahmoon. -Audrey Hepburniinko?
-Ei vaan kissaan. -Kissaanko?
Kuvittelin itseni elokuvan loppukohtaukseen.
Kävin sen mielessäni läpi yhä uudestaan.
-Muistatko loppukohtauksen? -Joo.
Seison sateessa pienellä kujalla. Olen likomärkä ja peloissani.
Minut on... hylätty.
Olen aivan yksin.
Se siitä tarinasta.
Lähtisitkö tänään illalliselle kanssani?
-Tämä on viimeinen iltasi. -Arvaa mitä.
-Se olisi itse asiassa tosi kivaa. -Hienoa.
-Tämä vene on bonus työnantajalta. -Ihanko totta?
Se ei ole hassumpi. Minä sain kerran työnantajalta kalenterin.
Etkö olekin Coloradosta?
Olet varmaan kotoisin osavaltion itä- tai kaakkoisosasta.
Olen vilkkaasta La Juntasta, jonka asukasluku on 50.
Onko minulla vieläkin niin vahva aksentti?
Ei, minulla on omat selvityskeinoni.
Milloin muutit sieltä pois?
Tuntuu kuin siitä olisi ikuisuus. Hetkinen...
Olin 15-vuotias, kun muutimme La Juntasta-
-San Joséhen ja sen jälkeen Tulsaan.
-Isäsi sai siis usein siirtoja? -Ei nyt ihan niinkään.
Ei, hän vain... häipyi eräänä päivänä.
Mitä sinä katsot?
Sinua.
Minuako?
-Olet omistautunut tietokoneille. -Niihin on hyvä piiloutua.
-Tässä on sinun kuvasi. -Niin on...
-On minulla muitakin harrastuksia. -Niinkö?
Mihin olet erikoistunut tietokoneissa?
Lähes kaikkeen. Teen enimmäkseen betatestausta.
Se menee ihan yli hilseen.
Minä vain etsin järjestelmästä virheen ja korjaan sen.
-Entä jos virhettä ei ole? -Sellaista ohjelmaa ei ole.
-Sinulla on varmaan kylmä. -Ei oikeastaan. Tai no vähän.
Kas näin. Kiedotaan tämä tänne.
-Palaako? -Poltin ennen tuota merkkiä.
-Olet siis lopettanut. -Joo.
Minä kieltäydyn lopettamasta.
Elämässä täytyy ottaa riskejä. Muuten ei tunne olevansa elossa.
Minäkin otan riskejä. En käytä aina hammaslankaa.
Revin ostamistani tyynyistä pesulaput pois.
Sinä olet nainen minun makuuni.
-Kiinnostaisiko sinua seikkailu? -En tiedä. Onko ehdotuksia?
Uskallatko ottaa riskin?
Hemmetti sentään! Hän vei laukkuni!
Ei sen takia kannata päästä hengestään. Tule takaisin!
-Se ei ole täällä. -Eikä hotellissa.
Niinpä tulin tänne ja varastin laukun kuin taikuri.
-Olet oikea pikku Houdini. -Anna rahat.
Jack! Jack!
Laukussa oli koko omaisuuteni. Passi ja luottokortit... Anteeksi.
Kiitos avustasi.
Sinä vuodat kuiviin, ja minä vain suren luottokorttejani.
-Anteeksi, että olen oikea ääliö. -Miten niin?
Minä se ääliö olen.
Yritin vain tehdä sinuun vaikutuksen.
Olen kiinnostunut enemmän elävistä kuin kuolleista miehistä.
Niinkö? Se on kieltämättä aika tervettä.
Yritetään saada radioyhteys Cancúnin poliisiin.
Radio ei toimi täällä. Meidän täytyy mennä ulapalle.
Mennään minun puolestani vaikka Marokkoon. Täällä on upeaa.
-Miten menee? -Yhteys ei toimi vieläkään.
Menen käymään hytissä. Tulen ihan kohta takaisin.
-Ehkä emme ole tarpeeksi kaukana. -Kyllä tämän pitäisi riittää.
-Tämä on ollut melkoinen ilta. -Niin on.
Älä nyt ymmärrä väärin-
-mutta tämä ei ole ollenkaan minun tapaistani.
Etkö sanonut, että otat mielelläsi riskejä?
Joo, mutta tarkoitan vain, että... Tiedät kyllä, mitä tarkoitan.
Tarkoitan seksiä ensi treffeillä ja yhden yön suhteita.
-Harrastat siis pitkiä suhteita? -Kyllä vain, molemmilla kerroilla.
-Koska edellinen kerta oli? -Joskus vuonna 1933.
Vai niin.
Oliko hän poikaystäväsi collegessa?
Hän oli varmaan jonkun ryyppyporukan kapteeni.
-Hän ei ollut valmis suhteeseen. -Olisinpa ollutkin niin onnekas.
Hän oli itse asiassa psykiatrini.
Se oli sama vanha tarina. Minä luulin olevani yksinäinen-
-ja hän unohti olevansa naimisissa.
Ei se haittaa. Se juttu ei kestänyt kauan.
Sitten äitini sairastui Alzheimerin tautiin, joten...
Arvaa mitä. Nyt minä pidän pääni kiinni.
-Puheesi ei haittaa minua. -En jaksa itse kuunnella juttujani.
Minä höpötän sen takia, että olen hermostunut.
-Haluatko paukun? -Se kyllä maistuisi, kiitos.
Mitä sinä tällä teet?
-Pyydystän haita. -Vai niin.
-Siinähän on äänenvaimennin. -Aivan.
Näytät tuntevan aseet.
-Coloradossa niitä riittää. -Aivan.
Kuka sinä olet, Jack?
Kukako minä olen? Minäpä kerron sen sinulle.
Olen Kapteeni Amerikan ja Albert Schweitzerin sekoitus.
Sitähän sinä halusit. Muistan sen.
"Hänen pitää olla miehekäs, komea ja älykäs."
"Hän heittäytyy taisteluihin nyrkit heiluen."
En ikävä kyllä osaa yhtään urkukantaattia.
Suo anteeksi-
-mutta nyt on aika luoda pohja demokraattiselle maailmalle.
Missä lipas on?
Anna se tänne!
Senkin ämmä.
Apua! Auttakaa.
Minä tarvitsen apua...
Avaimet...
Hei.
Mitä? Miten minä oikein jouduin tänne?
Eräs kalastaja toi teidät tänne. Onneksi hän sattui paikalle.
-Kuinka kauan olen ollut täällä? -Kolme päivää. Älkää puhuko.
Löysimme jonkun miehen lompakon. Yritimme tavoittaa hänet.
Emme saaneet häntä kiinni.
Minulla oli disketti, sellainen vihreä muovilevyke.
Aivan. Aurinko tärveli levykkeen.
-Yrittäkää levätä ja parantua. -Minun täytyy...
Ette ole vielä tarpeeksi hyvässä kunnossa.
Tuokaa vaatteeni. Paljonko olen velkaa?
Teidän täytyy levätä vielä.
Tarvitsen vaatteeni. Minun täytyy lähteä.
Äkillinen hintojen lasku sai Wall Streetin sekasorron valtaan.
Sitten selvisi, että romahdus oli krakkereiden tekemä pila.
Saisinko huoneen 2806 avaimen? Nimeni on Angela Bennett.
Pörssiin on asennettu Gregg Microsystemsin turvajärjestelmä-
-jota kutsutaan Gatekeeperiksi.
-Mitä mieltä olette pilasta? -Minua se ei naurata yhtään.
Krakkerit olisivat voineet horjuttaa taloutta pahasti.
-Angela Bennett lähti lauantaina. -Eikä. Minä olen Angela Bennett.
-Olen tässä. En ole lähtenyt pois. -Tarkistan vielä asian.
Angela Bennett lähti täältä lauantaina.
En minä ole lähtenyt mihinkään.
Tietokone väittää muuta. En voi ikävä kyllä auttaa.
-Saanko vaivata? -Olkaa hyvä.
Valitkaa korttinumeronne uudestaan.
Äskeinen numero ei ole voimassa.
-Miss Marx? -Valitkaa korttinumero uudestaan.
-Ruth Marx! Oletteko Ruth Marx? -En.
Ettekö ole anonut väliaikaista viisumia?
Onko henkilötunnuksenne 915-30-1717?
Onko osoitteenne 407 Finley Avenue, Kalifornia?
On.
Ajoneuvorekisterin mukaan olette Ruth Marx.
Allekirjoittakaa tämä, niin teille myönnetään väliaikainen viisumi.
-Mutta en ole... -Mitä te ette ole?
En ole täysin selvillä yhdestä asiasta.
En siis pääse kotiin ilman viisumia, eikö niin?
Juuri niin.
Minun tarvitsee siis vain kirjoittaa siihen "Ruth Marx"?
Yritä keksiä jotain.
MYYTÄVÄNÄ
ESITTELY
Voi luoja...
Voi hyvä luoja!
Mikä teille tuli? Älkää hätäilkö.
Olen välittäjä Stan Whiteman. Esittelen teille paikkoja.
Näin hänen muuttavan pois.
-Milloin? -Muuttofirma kävi kolme päivää sitten.
Miten voin myydä taloni, jos olen lomalla Meksikossa?
-Tämä ei olekaan teidän talonne! -Minä olen Angela Bennett!
Naisella oli kaikki talon paperit. Tarkistin kaikki tiedot!
Jonkinlaisesta henkilötodistuksesta olisi paljon apua.
Aivan, mutta kuten jo sanoin, minulta vietiin kaikki Cozumelissa.
Miten hän tuli tänne ilman passia?
-Sain väliaikaisen. -Eihän sellaisia myönnetä.
Voi luoja. Tämä on ihan naurettavaa. Tässä se on.
Se on vain eri nimellä, koska minua ei pidetä minuna.
-Onko tuo nimikirjoituksenne? -Kirjoitin nimen, jonka sain.
-Sehän on rikos. -Mikä talon varastaminen sitten on?
Voisitko tarkistaa tämän?
Se ei auta. He ovat peukaloineet henkilötietojani ja sormenjälkiäni.
-Ketkä he? -Ei aavistustakaan.
Oletteko te töissä täälläpäin?
Teen töitä kotona. Toimisto on San Franciscossa.
En ole vain koskaan käynyt siellä.
Ettekö tunne täältä ketään? Eivätkö vanhempanne voi auttaa?
Äitini ei ole kunnossa. Isäni on... Ei.
Psykiatrini Alan Champion voisi auttaa.
-Psykiatriko? -Ex-psykiatri.
Ruth Marx on etsintäkuulutettu prostituutiosta ja huumeista.
Tuomme hänet heti asemalle.
Voinko poistua hetkeksi? Tulen ihan kohta. Käyn vain äkkiä...
Mrs Raines... Onko hän Angela Bennett vai ei?
Hän pysytteli omissa oloissaan.
-Missä tyttö on? -Mihin puhelimeni on kadonnut?
-Menikö tästä ohi nuori nainen? -En ole nähnyt ketään.
-Mitä hittoa tapahtui? -Ei hätää. Saamme sen levykkeen.
Hän on yksin ja haavoittuva.
-Älä mokaa hommaa tällä kertaa. -Minähän lupasin hoidella hänet.
Cathedral Software. Mr Melbourne ei ole enää palveluksessamme.
-Yhdistänkö jollekulle muulle? -En tunne sieltä ketään.
-Kenen kanssa haluatte puhua? -Turvallisuusvastaavan.
-Olen Angela Bennett. -Yhdistän teidät miss Bennettille.
Ei, minä olen Angela Bennett.
-Haloo... -Täällä puhuu Angela Bennett.
-Kuka siellä on? -Täällä puhuu Angela Bennett.
-Autan sinua. Anna levyke meille. -En ymmärrä, mistä puhut.
Anna meille levyke, niin saat elämäsi takaisin.
Minä en ymmärrä. Minulla ei ole mitään levykettä.
Anna meille levyke, Angela.
-Mikä numero on? -555-7605.
Osoite on 3100 Kalifornia.
Tri Alan Champion ei ole nyt tavattavissa.
Jätä merkin jälkeen nimesi ja numerosi ja niin edelleen.
-Ole kiltti ja vastaa. -Olen kotona.
Hei, minä täällä.
Tarvitsen apuasi. Olen pahassa pulassa.
-Voihan paska! -En voi tehdä muuta.
-Hänellä on siis kännykkä. -Niin. Sitä ei voi jäljittää.
Ei mitään hätää. Ota numero selville.
Älä valitse sitä. Lähetä vain signaali.
Etsi kaksi tukiasemaa, jotka nappaavat sen.
Selvitä niiden keskipiste, niin voimme paikallistaa hänet.
-Angie! -Alan!
-Anna mennä. -Hei vain sinullekin.
-En ole mikään taksi. Sano hei. -Hei.
-Mennäänkö jo? -Mennään vain.
-Onko sinulla vielä se sylimikro? -On.
-Haetaan se ja mennään hotelliin. -Tuo kuulostaa hyvältä.
Ala nyt jo mennä.
Minä pyysin häneltä lanttia, ja hän antoi minulle kännykän.
Fiksu tyttö.
Kuule, Alan. Sinun ei ole pakko jäädä tänne, jos et halua.
-Se nainen ei varmaan... -Amy.
Ei hätää. Me olemme eronneet.
-Sepä ikävää. -Ei meidän mielestämme.
Emme ole nähneet aikoihin. Mitä oikein teemme täällä?
Sinä olit turvallinen valinta.
Hienoa! En siis olekaan enää itsekeskeinen kusipää. Kiitos vain.
He eivät pääse jäljilleni kauttasi.
Potilastiedothan ovat salaisia.
Tiesin, että minussa on jotain hyvää.
Olet ainoa ihminen, joka voi auttaa minua.
Otan tuon suurena kohteliaisuutena.
Arvaa mitä. Nyt juodaan Gibsonit. Hillosipulia ei kyllä ole-
-joten saamme tyytyä Seldaneen, antihistamiinien aateliin.
-Saan sinut aina nauramaan. -Taidan jättää drinkin väliin.
Minä toin sinulle vähän Amyn vaatteita. Kokeile niitä.
Tämä on kamalaa. En ole enää oma itseni.
Älähän nyt. Katso minuun. Tuo on pelottavaa.
Vedä syvään henkeä ja yritä rauhoittua.
Jos et kerran ole oma itsesi, kuka sitten olet?
-Et kuuntele minua! -Juupas! Laukkusi varastettiin.
-Arvasin, ettet usko minua. -Uskonhan minä. Se oli vale.
Olet hyvin peloissasi. Sinulla ei ole ihmissuhteita.
Olet yksin. Sekoitat isäsi lähdön ja...
Isä ei ole syypää siihen, että autoni on poissa, taloni on tyhjä-
-poliisi ajaa minua takaa ja minut yritetään tappaa.
Tuossa ei ole mitään tolkkua.
En halua yksinkertaistaa asioita, mutta tuo on jonkinlainen hätähuuto.
Aivan. Se pitää paikkansa. Huudan apuun jotakuta tuttua-
-joka uskoo minua ja on ystäväni...
Anteeksi. Leikin aina joskus lääkäriä enkä muista kuunnella.
En ymmärrä. Miksi juuri minä? Minä en ole kukaan.
He tiesivät, mitä syön ja juon ja mistä elokuvista pidän.
He tiesivät, mistä olen kotoisin ja mitä tupakkaa ennen poltin.
He ovat tarkkailleet nettiä ja luottokorttiostoksiani.
Koko elämämme on tietokoneilla. He tiesivät, ettei minua kaivata.
Ei hätää. Kaikki järjestyy.
-Miten voin auttaa? -Siirrä äiti toiseen paikkaan.
Sijoita hänet jonnekin eri nimellä.
Voin lähettää hänet kunnalliseen hoitolaan. Sopiiko se sinulle?
Se olisi todella hienoa. Minulla ei ole muuta kuin hänet.
He ovat tosiaan saaneet sinut ihan sekaisin.
Mieti nyt vähän. Ensin en kuule sinusta aikoihin-
-sitten syötät minulle mielettömän tarinan.
En usko täysin kaikkea-
-mutta kaverini Ben Phillips on FBI-agentti.
Ei käy. Olen paluustani asti juossut poliiseja karkuun.
Hyvä on. Pysy sitten koko loppuelämäsi tässä huoneessa.
-Luotatko sinä häneen? -Juhlimme yhdessä opiskeluaikoina.
-Sano nyt, luotatko häneen. -Luotan Beniin.
Minä lähden kotiin. Yritän selvitellä äitisi siirtoa.
Sitten soitan Benille. Soittelen, jos jotain selviää.
Älä ole noin maassa. Asia järjestyy. Minä huolehdin sinusta.
Näin ei olisi käynyt, jos et olisi jättänyt minua.
Alan... Kiitos kaikesta.
-Eipä kestä. Pysyttele aloillasi. -Hyvä on.
Tervetuloa Sveitsin Internetiin.
Autapas nyt minua vähän.
Sinulla oli kortti mukanasi, koska se oli tärkeä, Devlin.
"Bethesda Naval Hospital." Salasana...
Kokeillaan vaikka tätä.
Ei tärpännyt. Tämä näyttää tutulta. Kokeillaan uudestaan.
LUOTTAMUKSELLISTA TIETOA Michael Bergstrom, kuollut.
Väärä diagnoosi. Potilaalla EI OLLUT HIV:tä.
Voi luoja.
-Joku on verkossa. -Onkohan se hän?
Hän peittää jälkensä taitavasti.
Hän kävi Sveitsissä, Montanan yliopistossa ja Berkeleyssä.
-Hän on hyvä. -Kauanko jäljitys kestää?
Se riippuu verkossaoloajasta. Sanotaan 15-30 minuuttia.
Soita, kun löydät hänet.
-Entäs se toinen juttu? -Hoidan sen kaupan päälle.
KUKA ON ICEMAN?
Kelly Mann Ikä: 12
Ei...
KUKA ON GANDALF?
Malik Dillon New Delhi, Intia
KUKA ON CYBERBOB?
Cyberbob, tarvitsen apuasi.
Haluan jutella kahden kesken.
Oletko nähnyt missään ohjelmassa pii-symbolia?
Pii = preetorit.
Preetorit... Tarvitsen lisää tietoja.
-Keitä he ovat? -Kyberterroristeja.
Tarvitsen lisää tietoja.
"He ovat erittäin vaarallisia. Älä käy ryttyilemään heille."
He itse ryttyilevät minulle.
"Meidän täytyy tavata kahden kesken oikeassa elämässä."
Tavataan mieluummin julkisella paikalla.
Valitaan joku turvallinen paikka, jossa on paljon ihmisiä.
Tavataan Santa Monican satamassa-
-maailmanpyörän luona.
Tänään kello 19.00.
Yhteys katkesi.
-Onnistiko? -8833 Rosewood, West Hollywood.
Muistuttakaa, että ostan teille jotain kivaa.
Haloo.
Angie! Päästä minut sisään. Minulla on kädet täynnä ruokaa.
Anteeksi.
-Anteeksi. Minä luulin... -Ei se mitään.
Poikkesin matkalla hakemassa kiinalaista ruokaa, josta pidät.
-Sinä se siitä pidät enkä minä. -Muistin, että joku pitää siitä.
-Miten äiti voi? -Hyvin. Hän on hoitokodissa.
Hienoa. Kiitos.
Mennään syömään siihen kivaan kreikkalaiseen ravintolaan.
-Ei käy. Minun täytyy mennä. -Miksi juokset aina karkuun?
Tapaan yhden nettikaverin. Hän saattaa tietää jotain asiasta.
Minä kerroin sinusta Ben Phillipsille.
Hän haluaa tavata sinut heti huomenaamulla.
Tietääkö hän Wall Streetin ja Atlantan tapahtumista?
Pari kakaraa pimensi sähköverkon. Onko se joku katastrofi?
Cyberbob tietää, mistä on kyse. Minulla on jo kiire.
Tapaatko muka jonkun tyypin nimeltä Cyberbob?
Et edes tunne häntä. Et saa mennä yksin.
Tule sitten mukaan. Tapaan hänet Santa Monican satamassa.
-Niin? -Hei. Oletteko Bob Fox?
He tappoivat Dalen ja luulevat, että ohjelma on nyt minulla.
Ensin siis joku yritti tappaa sinut ja nyt vielä Dalenkin.
Tilalleni töihin otettiin joku muu.
Miksi joku tekisi niin?
Joku haluaa Cathedralin keskus- koneelle varmistaakseen selustansa.
Se ei onnistu ulkopuoliselta.
Muistatko sen Devlinin verkko-osoitteen?
Pääsin sillä tutkimaan Michael Bergstromin sairauskertomusta.
Hänhän tappoi itsensä.
Tietokoneanalyysin mukaan hänellä oli aids.
Ruumiinavauksessa ei kuitenkaan löydetty HIV:tä.
Ruumiinavaus todistaisi, etten ole Ruth Marx.
Ehkä jutussa on sittenkin jotain perää.
Minun täytyy päästä Cathedraliin etsimään Mozart's Ghost -ohjelma.
Siellä on oltava järjestelmä, josta näkyvät tehdyt näppäilyt.
Oletko sinä kunnossa? Mikä sinulla on? Aja sivuun.
-Tuo on pelottavaa. -Lääkkeet...
Mitkä lääkkeet? Minä vien sinut sairaalaan.
Selviytyykö hän?
Hän ei siedä penisilliiniä.
Hänet intuboitiin, ja hän sai adrenaliinia.
-Tuo ei sano minulle mitään. -Hän selviää.
-Voitte mennä katsomaan häntä. -Kiitos, mielelläni.
Hei. Millainen olo sinulla on?
Minulla on kamala nälkä.
Kun pääset pois, tarjoan sinulle upean mikroateriaillallisen.
-Kauanko minun pitää olla täällä? -Enää yksi päivä.
Hoidatko sinä minua sitten kotona?
Onko sinulla jotain sitä vastaan?
Näen jo silmissäni, kuinka sinä kylvetät minua.
Minun täytyy mennä.
-Pärjäätkö sinä? -Minulla ei ole hätää.
-Olen enemmän huolissani sinusta. -Ei minullakaan ole hätää.
-Minä selviän kyllä. -Tiedän sen.
Tule tänne. Minulla on asiaa. Tule lähemmäs.
Olen halunnut tehdä noin jo eilisestä asti.
Saat ehkä tehdä niin uudestaan sitten, kun olet parantunut.
-Pidätkö minua vielä hulluna? -Ilman muuta.
Olen aina pitänyt sinua hulluna.
Haluatko tanssia?
Halaa Bennyä!
Tule takaisin!
Tässä on turvallista.
Bob ei ikävä kyllä päässyt tulemaan.
Kohteletko kaikkia rakastajiasi näin?
Et kuulu siihen joukkoon.
Kas kun et tappanut minua ensin ja pannut vasta sitten!
Se ei ollut helppoa. Sinä vedät minua edelleen puoleesi.
Minä vedän puoleeni joukon poliiseja, jos et päästä minua.
Sinähän olet vältellyt poliiseja.
Voisin kertoa-
-kuinka pudotit Dalen lentokoneen ja yritit tappaa minut.
Siitä vain. He tutustuisivat sinuun mielellään.
Tiesitkö Ruth Marxin rikosrekisteristä?
Hänet on pidätetty huumeista ja prostituutiosta. Aika vaikuttavaa.
Bergstromilla oli melkein yhtä vaikuttava rekisteri.
Tiedän kaiken itsemurhasta ja preetoreista.
Voisin kertoa siitä poliisille.
Jokaisella on jokin heikko kohta.
Bergstromin heikko kohta sattui olemaan homofobia.
Pitää vain tuntea ihmiset hyvin, jotta osaa painella oikeita nappeja.
Antaisin levykkeen sinulle, jos voisin-
-mutta se meni pilalle Meksikossa.
Tarvitsemmekin vain aivojasi, joten sinun täytyy tulla mukaani.
Lupaan pitää huolta sinusta.
-Mitä sinä oikein haluat? -Ei ole kyse siitä.
Kyse on siitä, mitä pomoni haluavat. Katso ympärillesi.
Onko kaikki hyvin? Ei. He voivat parantaa maailmaa.
-Tappamalla ihmisiäkö? -Sinuna en kyselisi niin paljon.
Älä töni, senkin idiootti!
Ovatko kaikki valmiina? Nyt!
Nyt!
-Hän ei reagoi. Viekää nainen pois! -Hän on ystäväni.
Päästäkää irti!
Teimme parhaamme, mrs Champion, mutta hän sai komplikaatioita.
-Soitanko teille taksin? -Voisiko joku hakea teidät?
Haluaisitteko jutella ammattiauttajan kanssa?
Teidän pitäisi levätä.
Hänenhän piti olla ihan kunnossa.
Tiedän, mutta insuliini sai verenpaineen...
Tri Champion oli täällä diabeteksen vuoksi. Hän sai insuliinisokin.
-Hänellä ei ollut diabetesta! -Voin tarkistaa...
-Haloo. -Onpa ihanaa kuulla äänesi.
Älä sulje puhelinta. Minulla on tärkeää asiaa.
Jos vain mietit vähän-
-huomaat, ettemme ole kovin erilaisia.
Olemme yksinäisiä ja sulkeutuneita. Emme luota ihmisiin.
Me molemmat etsimme samanlaista... selkeyttä.
-Välitän sinusta hyvin paljon. -Minä en välitä sinusta paskaakaan.
Myönnän kohdelleeni sinua ylimielisesti.
Tulin tapaamaan ystävääni. Hän on entinen pianonsoitonopettaja.
-Jätä äitini rauhaan. -Kai minun on pakko.
Tri Champion nimittäin siirsi hänet toiseen paikkaan.
Siis edesmennyt tri Champion.
VARASTETTU
Helvetti sentään!
Täällä on poliisi!
Hiljentäkää vauhtia ja ajakaa tien sivuun!
Tuolla se on!
Hän on tuolla! Seis!
Pysähtykää!
Minun nimeni on Angela Bennett. Olen Angela Bennett.
Maahan! Laittakaa kädet selän taakse!
Kaikkea sanomaanne voidaan käyttää oikeudessa teitä vastaan.
Teillä on oikeus asianajajaan.
Haluan auttaa, mutta kertomuksenne tuntuu aika uskomattomalta.
Nimi, ystävänne sairauskertomus, lento-onnettomuus...
Miettikää nyt itsekin. Koko elämämme on tietokoneella.
Siellä ovat ajokorttitiedot, henkilötiedot-
-luottokorttitiedot, sairauskertomukset... Kaikki!
Jokaisella on pieni elektroninen varjo, jota voi vähän sormeilla.
Minulle kävi niin. Teillekin käy niin.
Kuulkaa nyt, miss Marx...
Minä en ole Ruth Marx. He syöttivät nimen tiedostoon.
Kaikki Kalifornian tuomioistuinten tietokoneet-
-on suojattu Gatekeeper-turvajärjestelmällä.
Kertomaanne ei siis voi tapahtua.
Voi luoja. Vika onkin ohjelmassa. Gatekeeperissä on jokin virhe.
-Preetorit tietävät sen. -Sehän selittää koko jutun.
-Ajatelkaa nyt. -En. Miksi varastitte auton?
Kuunnelkaa nyt. Se on kuin Troijan hevonen.
Preetorit murtautuvat järjestelmiin ja luovat kaaoksen.
Los Angelesin lentokentällä ja Wall Streetilläkin kävi niin.
Se edistää myyntiä. Ihmiset luulevat ostavansa turvallisuutta-
-mutta päästävätkin tahtomattaan preetorit järjestelmään.
-He voivat tehdä mitä tahansa. -Tämä on kiinnostavaa, miss Marx.
Minä olen Bennett. Voitte kirjoittaa sen ylös.
B-E-N-N-E-T-T. Bennett.
Miksi minä valehtelisin?
Olen asianajajanne, ja minun on tehtävä niin kuin tahdotte.
Kutsun teitä vaikka Kleopatraksi, jos tahdotte.
Jos kuitenkin aiotte puhua noin hulluja oikeudessakin-
-teidät julistetaan kykenemättömäksi oikeudenkäyntiin-
-ja teidät pidätetään epämääräiseksi ajaksi.
Päivää. Olen hänen tyttärensä.
Hei, äiti. Minä täällä.
Miten sinä voit? Onko kaikki hyvin?
Millainen uusi hoitaja on?
Täällä on Angela.
Tekisitkö minulle yhden palveluksen?
Täällä on eräs nainen, jolle sinun täytyy...
Hän tulee puhelimeen. Kerro hänelle, että minä olen minä.
Hän ei usko minua. Voitko sanoa hänelle, kuka olen?
Älä, äiti. Oletko vielä siellä?
Halusin vain sanoa, että rakastan sinua ja...
Neiti!
Mitä?
Mitä nyt?
-Kuka minut hakee? -En tiedä. Tässä hän on.
Kuka minut tulee hakemaan?
Olen Alanin ystävä Ben Phillips FBI:stä. Hänelle kävi huonosti.
Onpa ihanaa, että te tulitte.
Olemme tutkineet tapausta siitä asti, kun Alan kertoi sinusta.
Olemme etsineet sinua joka paikasta.
-Ikävää, että jouduit tänne. -Niin oli.
Mennään. Meillä on toimisto 40 minuutin ajomatkan päässä.
-Entä sen jälkeen? -Minä lähden ajojahtiin.
-Onko Devlin sinulle tuttu nimi? -On.
Hän tekee likaiset hommat. Hän on fiksu, tehokas ja vaarallinen.
Hänellä on moottorisahan omatunto. Hänen pomonsa ovat vielä pahempia.
-He ovat preetoreita. -Olemme jahdanneet heitä jo vuosia.
Aletaan heti hommiin. Kerro minulle kaikki, mitä tiedät.
Miten ihmeessä pääsit heidän järjestelmäänsä?
Eräs Cathedralin ohjelmoija lähetti levykkeen minulle.
Yhdestä hiton levykkeestäkö tämä kaikki sai alkunsa?
Kuule, Angie. Otitko varmuuskopion levykkeestä-
-ennen kuin se tärveltyi Meksikossa?
-En. -Hemmetti sentään!
Levyke oli ainoa toivomme. Kerroitko siitä kenellekään?
Annoitko kopiota kenellekään?
Te olette aivan uskomattomia paskiaisia.
Mistä tiesit levykkeen tuhoutuneen? Kerroin siitä vain Devlinille.
Kuka olet? Et edes kuulu FBI:hin. Samapa se.
Elämäni on ollut levykkeen saatuani yhtä painajaista. Nyt riittää.
Mitä sinä teet? Ota jalka pois kaasulta! Tapat meidät!
Päästä irti!
Turvavyöni!
Kuukauden kestäneet tietokonesotkut saivat tänään vakavan seurauksen.
Dermot Conley raportoi Chicagosta.
Poliisi joutui puuttumaan asiaan-
-kun kuusi chicagolaista pankkia piti sulkea-
-kaupungin talouden lamauttaneiden tietokonesotkujen takia.
Ainoa sotkuista selvinnyt pankki hoitaa kaikki välttämättömät asiat.
National Fidelity Bankin pelastus oli Gregg Systemsin Gatekeeper.
Siinä kaikki Dermot Conleylta Chicagosta.
Gregg Systemsin perustaja Jeff Gregg oli läsnä tilaisuudessa-
-jossa alivaltiosihteeri Shoemaker kertoi-
-että hallituksen tietokoneisiin hankitaan Gatekeeper-ohjelma.
Tieto on pyhää. Tieto on voimaa.
Yhteiskunnan pitää suojata sitä.
Tänään on kulunut kaksi viikkoa-
-Shoemakerin edeltäjän Bergstromin itsemurhasta.
Hän vastusti Gatekeeperiä.
Tuntematon mies kuoli tänään rajussa auto-onnettomuudessa.
Nyt seuraa raportti kolaripaikalta.
Näiltä paikkeilta löytynyttä miestä oli ammuttu päähän.
Poliisi etsii auton matkustajaa, noin 20-vuotiasta naista-
-nimeltään Ruth Marx. Hänet on etsintäkuulutettu autovarkaudesta.
Huomio!
Cathedralin osasto on messuhallin luoteiskulmassa.
Mozart's Ghost.
Älä yritäkään. Minä olen Angela Bennett.
-Cathedral Software. -Angela Bennett.
Ohjelmointi, Angela Bennett. Haloo.
Kuka hitto siellä oikein on? Haloo!
-Sanokaa asianne tai... -Älä sulje puhelinta.
Oletko se sinä, Angela?
SALASANA
PREETORI: Epäilen, että ANGEL on täällä.
Mitä minä teen?
Nyt minun pitää vain saada sinut pois koneeltasi, miss Bennett.
Sytytetäänpä pieni tulipalo... vaikka tänne.
Tämä on palohälytys. Menkää lähimmälle varatielle.
-Täällä palaa, Angela. -Joo, joo. Odota hetki.
Älä hölmöile. Nyt mennään.
Nyt heti. Ala tulla.
Mozart's Ghost.
Oli jo aikakin.
Salasana...
Salasana:/natoar23ae
Salasana natoar...
Missä sinä olet?
Tiedostoja voi poistaa vain keskustietokoneen kautta
-Missä palaa? Missään ei näy savua. -Tutkimme asiaa.
"Tuhoa kaikki Mozart's Ghost -tiedostot."
Nyt sinä jäit kiinni.
"Kuka on Preetori?"
Selvitetään, kuka sinä olet.
Huomio, Cathedralin työntekijät! Palatkaa paikoillenne.
Palomiesten mukaan kyseessä oli väärä hälytys.
Missä sinä olet? No niin...
Huomio, Cathedralin työntekijät! Palatkaa paikoillenne.
Palomiesten mukaan kyseessä oli väärä hälytys.
Sinä siis olet kaiken takana.
-Vauhtia nyt! -Onko sinullakin kiire vessaan?
Missä on levykkeitä?
Virus. Kiitos, Dale.
Tallenna.
TALLENTAA
Tallenna nyt äkkiä.
Kiitos. Nyt lähdetään messuille.
Voi luoja...
Turvallisuusosastolle, kiitos. 5. kerroksessa on tunkeilija.
Hän on noin 170-senttinen tummatukkainen nainen.
-Menikö tästä ohi tumma nainen? -Ei, ainoastaan palomiehiä.
Devlin...
-Missä hän on? -Palomiesten seassa.
-Hän kopioi levykkeen. -Sinunhan piti tuhota tiedosto.
Jos olisit tappanut hänet, näin ei olisi käynyt.
Näppärää. Soita Greggille.
TIETOKONEMESSUT
Hän meni messuhalliin.
-Onko hän varmasti täällä? -Ihan takuulla.
Hän tuli tänne päästäkseen tietokoneelle.
Olen saanut selville vakavia rikoksia...
...jotka on tehty Jeff Greggin käskystä.
Liitän todisteet tähän viestiin.
Näpit irti tietokoneesta.
-Yrititkö pelastaa maailman? -En vaan itseni.
Se on liian myöhäistä. Tarjous ei ole enää voimassa.
Vilkaisepa ruutua. Lähetin kaikki levykkeen tiedot FBI:lle.
Entä sitten?
Ne todistavat, että Gatekeeper- ohjelmassa on takaportti-
-ja että Gregg oli osallinen Bergstromin ja Dalen kuolemiin.
Vahdi häntä.
Gatekeeperin avulla pääsemme FBI:n tiedostoihin kuin kirjastoon.
Se on loistava järjestelmä.
Tee homma loppuun, niin häivytään. Täällä on liikaa ihmisiä.
Ei hätää. Kaikki tekosesi valuvat hiekkaan, kun painan escapea.
Olet keskustietokoneella. Koko Greggin järjestelmä tuhoutuu.
Virus tuhoaa Gatekeeperin. Kaikki on mennyttä.
Tutki sinä takaosa!
Pysähdy, Angela!
Helvetti soikoon!
Angela! Olemme nyt ihan kahden.
Ymmärrätkö, että olet mullistanut kaiken?
Pyyhkäisit pois työnantajani yhdellä näppäimen painalluksella.
Peruutit minun työsopimukseni. Annoit takaisin samalla mitalla.
Hankit elämäsi takaisin. Sitähän sinä halusitkin.
Arvasin, että teet oikein.
-Mitään ei tapahdu. -Kokeillaan uutta salasanaa.
Suokaa anteeksi, neiti.
En muista, mitä minun piti istuttaa.
Minä tulen auttamaan sinua.
FBI pidätti tänään New Yorkissa miljardööri Jeff Greggin.
Greggiä syytetään salaliitosta ja petoksesta-
-sekä osallisuudesta alivaltio- sihteeri Bergstromin kuolemaan.
Pidätyksen mahdollistivat tiedot-
-jotka tietokoneasiantuntija Angela Bennett lähetti Internetin kautta.
San Franciscon poliisi tutkii-
-tietokonemessujen kahta outoa kuolemantapausta.
Ammuttuna löydetty nuori nainen on tunnistettu Ruth Marxiksi.
Noin 30-vuotiasta miestä ei ole vielä tunnistettu.
Viikonlopuksi on luvassa aurinkoista säätä.
Kesä taitaa olla vihdoinkin tullut.